**BAŠ JE ZGODAN OVAJ DEČKO!**

- Danas si nešto posebno dobro raspoložena - rekla je Lana svojoj najboljoj prijateljici Petri dok su pod velikim odmorom sjedile na klupi ispred škole.

- Hm, da… - uzvratila je Petra zagonetno.

- I?

- Što i ?

- Zanima me zašto si tako dobre volje?

- Bez veze. Došlo mi je… – odgovorila je Petra smiješeći se.

- Ma, daj! Već nekoliko dana si posebno raspoložena. I nekako tajanstvena… Pričaj.

- Joj, nemam što za pričati… - Petra se zagleda u krošnju kestena izbjegavajući Lanin pogled. Ne želi joj priznati da se zaljubila… Dobro, možda se i nije zaljubila ali jako, jako, jako joj se sviđa jedan dečko. Strašno je zgodan. Zove se Miran D. Ima psa. Voli slušati *One Direction* baš kao i ona. I mrzi jesti grašak baš kao i ona. Romantičan je. Željela bi ga sačuvati samo za sebe. Barem, barem dok ga ne upozna…

- Što si se zamislila?

- Ništa, ništa…

- Zanima me…?

- Sve je super! - odgovori Petra.

Školsko zvono prekinulo je njihov razgovor.

- Zar više nismo prijateljice? – upita je Lana. – Više mi se ne povjeravaš…

Petra se ponovno nasmiješi. Srce joj je ubrzano kucalo. Jedva je čekala trenutak kad će se vratiti kući i spojiti se na fejs kako bi razgovarala s Miranom. On je divan. Razumije je. Kad je dobila dvojku iz testa iz matematike utješio ju je lijepim riječima i sličicom vjeverice koja namiguje. Zar nije poseban? I poslao joj je srce i pet smajlića.

Teško je sačuvati tajnu. Pogotovo kada te progoni tako zgodan mladić poput njega. Izgleda kao da je sišao s filmskog platna. Najradije bi se pohvalila pred čitavim svijetom, ali Miran ju je zamolio da ne priča okolo o njihovom prijateljstvu. Mrzim brbljave djevojke, napisao je. I napasne, dodao je.

Ipak, Lana je njezina najbolja prijateljica. Zbilja najbolja. I najpametnija. Uostalom i Lana ju je tješila kad je dobila dvojku. I vježbala je s njom te nesretne zadatke iz matematike kako bi ispravila ocjenu.

- Znaš – rekla joj je Petra na izlasku iz škole, nakon što je nastava završila, a ona razmislila – upoznala sam divnog dečka…

- O tome se, znači, radi? – nasmijala se Lana.

- Da..

- A gdje si ga upoznala? –upitala je znatiželjno.

- Pa na… fejsu.

- Kako to misliš?

- Na fejsu.

- Ali to nije nikakvo upoznavanje. Mislim, nije uživo… To se ne računa – rekla je Lana.

- Kako nije? Miran D., tako se zove, predivan je, ima šesnaest godina, svira gitaru i živi u Zagrebu. Sutra smo dogovorili sastanak i ja ću ga upoznati.

- Moooolim?

- Sutra smo dogovorili sastanak na Črnomercu, na okretištu tramvaja i…

- Ti si luda. Sastaješ se s potpunim neznancem i još tako daleko od kuće…

-Nije neznanac.

- Nego što je? Poznaješ li koga od njegovih prijatelja?

- Ne. I nema on puno prijatelja. Zato mi se i sviđa. Vrlo je zanimljiv i zgodan… Piše mi pisma, katkad chatamo… Već mjesec dana.

- Idem s tobom doma. Jesu li ti starci doma?

- Ne.

- Zanima me njegov profil… Tog Mirana… Ne sjećam se da sam ga baš zamijetila na tvom zidu…

- Piše mi u inbox. Uglavnom.

- Oh...

- Bolje da sam šutjela. Zar si mi zavidna? Ili što?

- Ma, daj, ne brij… Nije pametno dopisivati se s neznancima. Tko zna tko je on?

- Ti briješ…

Petra izvadi ključeve od stana. Baci torbu u predsoblje i sjuri se do računala. Otvori svoju fejs stranicu. Lana ju je promatrala iznenađeno.

- Sasvim si poludjela.

- To je kad nemam mobitel s fejsom pa se ne mogu dopisivati u školi. A do sada su sigurno stigle njegove poruke.

- Ohladi malo.

- Evo, to je on. Petra klikne na Miranovu stranicu.

Lana sjedne na stolicu do Petre.

- I?

- Što i?

- Kako ti se sviđa?

- Zgodan. Prezgodan. I sumnjiv. Njegovi prijatelji gotovo da i nemaju normalna imena. Samo Ja, Van Pameti, nekakav Damir Borčić, pa Jelena Pe… Tko su oni? Taj tvoj Miran D. stavio je samo tri svoje fotografije. I sve izgledaju kao da su skinute s interneta. Od nekog zgodnog klinca.

- Ma daj… Pogledaj ovu fotku s psom.

- S psom, na travi… Mogla bi biti snimljena bilo gdje… Zašto nema postavljenu neku fotku s društvom ili iz škole?

- Nisam ti se trebala povjeriti.

- A što ti piše u inbox?

Lana nevoljko otvori sandučić.

*Veselim se što ćemo se konačno upoznati. Mislim da si ti jedna divna djevojka, posebna i sasvim drukčija od drugih. Tvoja pisma su tako zanimljiva. Meni se također sviđa knjiga o Malom princu, iako mi je nekoć bila dosadna. Sad je puno bolje razumijem. Kako je prošao test iz povijesti? Hvala ti na fotografijama. Prezgodnaaaaa si. ☺☺ ☺ Vidimo se sutra u šest! Jedva čekam!!!*

- Zar si mu slala i fotografije?

Lana na brzinu prijeđe mišem po otvoru s pismima…

- Zbilja si luda. Nepoznatom tipu šalješ fotografije.

- To su obične fotografije s izleta ili slično.

- Nema veze. Uopće ga ne poznaješ.

- Pa, upoznat ćemo se. Baš si dosadna. Vidiš kako se dugo dopisujemo.

- Vidim – odgovori Lana. – Ti si o sebi ispričala sve, a on gotovo ništa… Čak si mu i mene spominjala koliko vidim…

- Da.. Najbolja si mi prijateljica. A on je tako sladak.

- Dobro, jesi li se najela ludih gljiva? Možda se iza njegovog profila krije kakav manijak? Uostalom i dalje su mi sumnjive njegove fotke.

- Zar si ljubomorna što sam našla tako zgodnog dečka?

- Ma daj, prava si koza. Ja ljubomorna? Ja se samo brinem…

- Aha.

- Da, brinem.

- Sve ću ti ispričati nakon što ga upoznam. Jedva čekam.

- Bogme i ja ću ići s tobom na taj sastanak.

- E, nećeš…

- Hoću, hoću… Ili ću sve reći tvojim starcima.

- Samo probaj. Nikada više neću razgovarati s tobom. Razumiješ. Nikada.

- Ići ću s tobom i gotovo. Barem da ga vidim. Ne moram ga upoznati. Imaš li broj njegovog mobitela?

- Ne. Nemam. Nije me ni on tražio moj. Kad se upoznamo…

- U svakom slučaju, ja idem s tobom – rekla je Lana odlučno. – Idem s tobom. Je li ti jasno?

...dovrši priču i pošalji je na [**mojaprica@azop.hr**](mailto:mojaprica@azop.hr)

BAŠ JE SLADAK OVAJ DEČKO (moj nastavak)

Kasnije… Petra se krenula naći sa Martinom D. Lana ju je pratila. Naravno, Petra je bila vrlo uočljiva. Nosila je usku, bijelu, šljokastu haljinu do koljena i plavu traper-torbu, a na nogama crvene sandale s malom potpeticom. Na tramvajskoj stanici je, cupkajući čekala , a pokraj nje stajala su dva starija muškarca i pet starijih žena,jedna od njih bila je i Petrina mama. Prepoznala je Petru:

-Petra ! Što radiš ovdje? Dolazi tramvaj, hajdemo!

-Ali mama…-uznemireno joj odgovori Petra.

- Ništa ali. Idemo!

Za to vrijeme iza grma sve je promatrala Lana.

-Uh sva sreća što je naišla gospođa Ljubica-pomisli.

Kada su Petra i mama stigle kući poČeo je žestoki razgovor.

-Petra što si radila tamo sama?

-Išla sam u kino sa Ivanom, sjećaš se, pitala sam te jučer mogu li.

-Da, zaboravila sam…No njega nisam vidjela.-pogleda je mama u oči.

- Aaa, njemu je pozlilo pa je otišao pet minuta prije nego smo se srele.

Mama popusti.

-Ok. Odi u sobu do večere, sigurno nisi riješila zadaću.

Kada se petra presvukla sjela je za računalo i ravno na fejs! Vidjela je dvije nove poruke od Mirana D. i još deset od prijateljica. Naravno, prvo je otvorila Miranove. Obje su bile iste. Pisalo je: -Oprosti, ne mogu danas ☺ ☺. Možeš li sutra u 16. 30 na istom mjestu. Bok! Pusa!

To je bilo dovoljno da mu oprosti, a i da ne brine što ga nije mogla pričekati.

Sutra u školi, Lana je doskakutala do nje…

-I? Kako je bilo?

-Nikako.-Tužno joj odvrati Petra.

-Kako nikako?

-Tako, nije došao.-rasplače se Petra.

-Nemoj biti tužna.

Drrrrring- prekine ih školsko zvono.

--Hajdemo!- predloži Lana.

Petra je prestala plakati i krenule su u učionicu.

Prvi sat bio je hrvatski. Učiteljica im je rekla da otvore bilježnice, prepišu sa ploče i da će na kraju sata pisati diktat. Lana je uopće nije slušala. Umjesto da prepiše naslov pjesme o jeseni koju je učiteljica čitala zamišljeno je buljila u prazan list u bilježnici i crvenom kemijskom nacrtala srce, a u njemu MIRAN.

Učiteljica je počela diktirati, ali ni to je nije probudilo iz maštarija. Kada su predali bilježnice, učiteljica je imala što za vidjeti . Obavijestila je Petrinu razrednicu koja je joj odmah nazvala mamu da dođe hitno u školu.

Na razgovor su dojurili i mama i tata. I tada je počeo kaos…

* Što je to?- začuđeno je upita mama.
* To je bilježnica vaše kćeri.

Razgovor je trajao cijeli sat, a kada su se vratili kući krenula su pitanja:

-Tko je Miran D.?Ha?-

- Moj prijatelj sa fejsa.

-Ok, ukinuti ćemo ti Facebook!-otpili joj tata.

Tako je i bilo.

Sutra je Petra ipak krenula na dogovoreno mjesto, ali sada je nije pratila samo Lana. Mama je krenula takođe, a i tata je krenuo autom. Došavši tamo ugledali su Petru kako već ulazi u BMV sa tridesetogodišnjim muškarcem. Potrpali su se svi u auto Petrinog tate i krenuli za njima. Bojali su se da ih ne izgube pa je petrin tata ćak prošao i kroz crveno svijetlo. Zbunili su se kad se auto zaustavio ispred njihove kuće. Iz BMW-a je tada izašla Petra i muškarac, a mama, tata i Lana su istrčali za njima.

-Petra!- povikali su u isti glas

-Je li to vaša kćer?-upita ih muškarac

- Je!- u jedan glas odgovoriše mama, tata (i Lana)

Petra dotrči k roditeljima, a muškarac izvadi iskaznicu na kojoj je pisalo MUP. Objasnio im je kako na ovaj način pokušavaju upozoriti djecu o opasnostima Facebooka. Roditelji su se smirili slušajući ga. A Petra…da će od sada uvažavati mišljenje roditelja i prijatelja.

Nekoliko dana kasnije policajac je došao i u Petrin razred održati predavanje o Facebooku. Predavanje je završio riječima:

* Dragi učenici, iz ove Petrine (ne)zgode nadam se da ste izvukli pouku. Može li tko reći što je pouka?

Istovremeno svi su počeli vikati-Ja policajče, ja!

-Može jedna djevojka! Neka koja ima Facebook.-Predloži učiteljica-Netko tko ima Face book. Možda Marina Čale.

- Dakle, pouka je: NIKADA NEMOJ DAVATI INFORMACIJE O SEBI NEPOZNATIM LJUDIMA ILI PREKO FACEBOOKA. TO MOGU BITI ZLI LJUDI- glasno reče Marina.

Svi su se složili sa njom

Tako je sretno završio događaj koji je mogao loše završiti i kao što poslovica kaže: U SVAKOM ZLU IMA NEŠTO DOBRO , Petra i njezino društvo su naučili puno iz ovog događaja.

Dovršila priču: Tonka Ajduk

4.c

OŠ Bukovac, Zagreb